ماکسوێل کۆرنێت
گنالی ئەلبێر ماکسوێل کۆرنێت (لەدایکبووی ٢٧ی ئەیلوولی ١٩٩٦) یاریزانێکی تۆپی پێی کۆتدیڤوارییە کە یاری بۆ یانەی ئۆڵمپیک لیۆنی فەڕەنسی و ھەڵبژاردەی تۆپی پێی کۆتدیڤوار دەکات لە ڕۆڵی ھێرشبەردا.

کاروان

مێتز 
کۆرنێت لە لاوییەوە یاری بۆ یانەی مێتز دەکرد. ئەو یەکەم یاری خۆی بۆ یانەکە لە خوولی فەڕەنسیی ئاستی پلە دوو لە ٢ی ئابی ٢٠١٣ بەرامبەر ستەید لاڤۆلۆی ئەنجامدا. ئەو ھاتە نێو یاریگا لە شوێنجێی یاریزان یێنی نگباتۆکۆ و یارییەکەیان بە ئەنجامی ١–٠ بردەوە.

لیۆن 
لە ١٢ی کانوونی دووەمی ٢٠١٥، کۆرنێت لەگەڵ یانەی لیۆن ڕێککەوتن.

ئەو یەکەم یاری خۆی لە خوولی فەڕەنسیی ئاستی پلە یەک لە ٢٥ی کانوونی دووەمی ٢٠١٥ بەرامبەر یانە کۆنەکەی، مێتز ئەنجامدا. ئەو ھاتە نێو یاریگا لە شوێنجێی یاریزان ئەلێکساندەر لاکازێت بەھۆی پێکانییەوە دوای ٣٤ خوولەک لە دەستپێکی یارییەکە و یارییەکەیان بە ئەنجامی ٢–٠ بردەوە.

ئەو یەکەم گۆڵی خۆی لە ٢٣ی تشرینی یەکەم ئەنجامدا بۆ یانەی لیۆن لە دژی یانەی تۆلۆس دوای ئەوەی لە خوولەکی ٨٩ ھاتە نێو یاریگا و یارییەکەیان بە ئەنجامی ٣–٠ بردەوە.

کاروانی نێودەوڵەتی 
کۆرنێت لە کۆتدیڤوار لەدایکبوو، و لە تەمەنێکی بچووکدا بەرەو فەڕەنسا کۆچی کرد. ئەو یاری بۆ ھەڵبژاردەی لاوای فەڕەنسا دەکرد بەڵام لە ٥ی نیسانی ٢٠١٧ ئەوەی ڕاگەیاند لەمەودوا یاری بۆ ھەڵبژاردەی کۆتدیڤوار دەکات. ئەو یەکەم پیشەگەری خۆی بۆ کۆتدیڤوار لە ٤ی حوزەیرانی ٢٠١٧ ئەنجامدا لە یارییەک کە بە ئەنجامی ٥–٠ لە یارییەکی دۆستانەدا شکستییان ھێنا بەرامبەر ھۆڵەندا.

ئامارەکان

یانە

نێودەوڵەتی

گۆڵە نێودەوڵەتییەکان

سەرچاوەکان 

لەدایکبووانی ١٩٩٦
زیندووان
یاریزانانی تۆپی پێی فەڕەنسی
یاریزانانی تۆپی پێی دوور لە وڵات لە ئینگلستان